Exqrch/javanese-Komodo-pixelgpt huggingface dataset:
Warak jawa uga isih ana résiko diburu, gampang kena lelara lan saya ciuté karagaman genetik kang njalari gangguan nalika tangkar-tumangkar
Warak jawa bisa urip 30 tekan 45 taun ing alam bébas
Warak iki urip ing alas ratan ngisor ("hutan hujan dataran cendhèk"), ara-ara kanthi suket teles lan laladan dharatan banjir gedhé
Warak jawa akèhé anteng, kajaba ing mangsa pangenalan lan nggedhèkaké anak, sanajan sawijining golongan sok bisa ngumpul nalika nggegupak lan golèk mineral
Warak diwasa ora duwé kéwan pamangsa kang dadi mungsuh
Warak jawa lumrahé nyingkir saka manungsa, nanging bakal nyerang manungsa manawa keganggu
Panliti lan pangreksa alam arang nliti kéwan iki kanthi langsung amarga langkané kéwan iki lan anané bebaya ngganggu sawijining spésies kang mèh cures
Panliti migunaake kodhak lan conto buwangan kanggo ngukur kaséhatan lan tindak-tanduké kéwan-kéwan iki
Warak jawa luwih sithik disinaoni tinimbang spésies warak liyané
Taksonomi lan pawènèhan jeneng
Warak jawa sepisanan ditliti déning panliti alam saka njaba laladan mau ing taun 1787, nalika ana k'ewan loro ditembak ing Jawa
Balung warak jawa dikirim menyang panliti alam Walanda Petrus Camper, kang séda taun 1789 sadurungé nerbitaké panemoné manawa warak jawa iku spésies istimewa
Warak jawa liyané ditembak ing pulo Sumatra déning Alfred Duvaucel kang ngirim spesimené menyang rama tiriné, Georges Cuvier, èlmuwan Prancis kang misuwur
Cuvier ngrumangsani kéwan iki spésies istimewa taun 1822, lan ing taun kang padha diidhentifikasi déning Anselme Gaëtan Desmarest kanthi jeneng "Rhinoceros sondaicus"
Spesies iki spésies warak pungkasan kang diidhentifikasi
Desmarest ing awalé ngidhentifikasi warak iki asalé saka Jawa, nanging samengkoné ngowahi lan nelaaké spesimené asalé saka pulo Jawa.
Jeneng genusé "Rhinoceros", ing njeroné uga ngamot warak Indhi, asalé saka basa Yunani: "rhino" tegesé "irung", lan "ceros" tegesé "sungu"; "sondaicus" asalé saka tembung Sundha, laladan kang njangkep pulo Sumatra, Jawa, Kalimantan lan kapuloan cilik ing sekitaré
Warak jawa uga ingaran warak sungu-siji cilik (kanggo mbedaaké karo warak sungu-siji gedhé, jeneng liya saka warak Indhi)
Ana telung subspesies, nanging kari loro amarga sing siji wis cures: Évolusi
Leluhur warak sepisanan kapérang saka "Perissodactyl" liyané ing mangsa Eosen awal
"Perbandingan" DNA mitokondria mènèhi tabet manawa leluhur warak modhérn kapérang saka leluhur "Equidae" watara 50 yuta taun kapungkur
Famili kang isih ana, Rhinocerotidae, sepisanan muncul ing mangsa Eosen akir ing Eurasia, lan leluhur spésies warak modhérn kapérang saka Asia ing awal Miosen
Warak jawa lan Indhi iku siji-sijiné anggota gènus "Rhinoceros" kang sepisanan muncul ing rekaman fosil ing Asia sakiwa-tengené 1,6 yuta-3,3 yuta taun kapungkur
Prakiraan molekul mènèhi tabet manawa spésies wis kapérang luwih awal, sakiwa-tengené 11,7 yuta taun kapungkur
Sanajan lumebu ing jinis gènus, warak jawa lan Indhi dipercaya ora cerak gandhengané karo spésies warak liyané
Panlitén kang béda wis ngetokaké hipotèsis manawa warak iku mungkin cerak gandhengané karo "Gaindetherium" utawa "Punjabitherium" kang wis cures
Analisis klad Rhinocerotidae mapanaké "Rhinoceros" lan "Punjabitherium" kang wis cures ing klad karo "Dicerorhinus", warak Sumatra
Panlitén liya ngusulaké manawa warak Sumatra luwih cerak gandhengané karo loro spésies warak ing Afrika
Warak Sumatra bisa kapérang saka warak Asia liyané 15 yuta taun kapungkur
Warak jawa awaké luwih cilik tinimbang warak Indhi, lan mèh padha warak Ireng
Dawané bisa punjul 3,1–3,2 m lan dhuwuré 1,4–1,7 m
Warak diwasa duwé bobot antarané 900 nganti 2.300 kilogram
Ora tau dianaaké panlitén kanggo nglumpukké pangukuran akurat warak iki lan dudu prioritas
Ukuran badan warak iki ora ana bédané antarané sing lanang lan wadon, malah ana warak wadon kang luwih gedhé
Warak ing Vietnam luwih cilik tinimbang kang ning Jawa kanthi dhasar panlitén bukti saka foto lan pangukuran tlipak sikilé.
Kaya seduluré ing Indhi, warak jawa duwé sungu siji (spésies liya duwé sungu loro)
Sunguné iku sungu paling cilik saka kabèh warak, lumrahé luwih cendhak saka 20 cm lan sing paling dawa 27 cm
Warak jawa arang migunakaké sunguné kanggo gelut, nanging migunakaké sunguné kanggo mindhah lendhut ing "kubangan", kanggo narik tetuwuhan supaya bisa dipangan, lan mbukak dalan ngliwati végetasi kang kandel
Warak jawa duwé lambé ndhuwur kang dawa kang kena kanggo mbantu njupuk pangan
Untu seriné dawa lan landhep; untuné iki dipigunaaké nalika warak jawa gelut
Ing samburiné untu seri ana enem untu graham dawa kang dipigunaaké kanggo mamah tetuwuhan kasar
Kaya kabèh warak, warak jawa duwé pangambon lan pangrungu kang apik nanging duwé pasawangan mata kang ala
Warak-warak iki kira-kira urip 30 nganti 45 taun
Kulité ana wuluné/rambuté sethithik, wernané klawu utawa klawu-coklat mbungkus pundhak, geger lan bokong
Kulité kandel lan duwé pola mosaik alami lan dadi tameng.
Pambungkus gulu warak jawa luwih cilik tinimbang warak Indhi, nanging tetep maujud wangun pelana ing pundak
Amarga anané résiko ngganggu spésies "terancam", warak jawa disinaoni/ditliti liwat conto/sampel buwangan lan kodhak
Warak-warak iki arang ditemoni, diamati utawa diukur kanthi langsung
Kira-kira kurang saka 100 warak jawa isih ana ing alam bébas
Warak-warak dianggep mamalia paling kaancam; sanajan ish ana warak Sumatra kang papan kauripané ora direksa kaya warak jawa, lan sapérangan pangreksa alam nganggep warak mau duwé résiko kang luwih gedhé
Warak jawa dimangerténi isih urip ing rong panggonan, Taman Nasional Ujung Kulon ing pojok kulon pulo Jawa lan Taman Nasional Cat Tien kang papané kurang luwih 150 km sisih lor Kutha Ho Chi Minh
Kéwan iki tau nyebar saka Assam lan Benggala (warak Sumatra lan Indhi urip bebarengan ing papan mau) mangétan tekan Myanmar, Thailand, Kamboja, Laos, Vietnam, lan ngidul ing ujung Malaka, sarta pulo Sumatra, Jawa lan Kalimantan
Warak jawa uripé ing alas udan dhataran cendhèk, suket dhuwur lan papan turoné alang-alang kang akèh kaliné, dhataran banjir gedhé utawa laladan teles kang akèh blethokané
Sanajan ing sajarah warak jawa seneng laladan cendhèk, subspesies ing Vietnam kasurung nuju lemah kang luwih dhuwur (punjul 2.000 m), amarga gangguan lan perburuan déning manungsa
Papan uripé warak jawa wis nyusut sawisé 3.000 taun, wiwit sakiwa-tengené taun 1000 SM, papan uripé ing sisih lor warak iki ngrambah tekan Tiongkok, nanging wiwit mangidul kanthi kasar ing 0.5 km pendhak taun amarga padunungané manungsa tambah ing laladan iku
Warak iki wiwit cures ing Indhi ing dekade awal abad kaping 20
Warak jawa diburu nganti cures ing ujung Malaysia taun 1932
Ing pungkasaning perang Vietnam, warak Vietnam dipercaya cures ing sakdawané lemah utama Asia
Pamburu lokal lan panegor alas ing Kamboja ngeklaim méruhi warak jawa ing Pagunungan Cardamom, nanging survey ing laladan mau gagal nemu bukti
Populasi warak jawa uga mungkin ana ing pulo Kalimantan, sanajan spésimèn mau mungkin wujud warak Sumatra, populasi cilik kang isih urip ing kana
Warak jawa iku kéwan anteng kajaba nalika tangkar-tumangkar lan nalika ngemong anaké
Warak-warak sok ngumpul ing klumpukan cilik ing papan nggolèk mineral lan ing blethokan lendhut
Njerum ing lendhutan iku sipat umum kabèh warak kanggo njaga suhu badan lan mbantu nyegah lelara lan parasit
Warak jawa ora ngedhuk blethokan lendhuté dhéwé lan luwih seneng migunakaké blethokan lendhut kéwan liyané utawa blethokan kang ana kanthi alami kang banjur diambaké kanthi migunakaké sunguné
Papan kanggo nggolèki mineral uga wigati banget amarga nutrisiné saka uyah
Wewengkon warak lanang luwih amba ketimbang sing wadon
Ambané wewengkon warak lanang 12–20 km² lan wewengkon warak wadon kira-kira 3–14 km²
Ora dingertèni ana apa orané gelut rebutan teritorial
Warak lanang nandhani wewengkoné kanthi tumpukan lethong lan cipratan uyuh
Garétan sikil ing lemah lan gulungan wit enom uga kanggo komunikasi
Anggota spésies warak liyané duwé padatan kas bebuwang ing tumpukan lethongé warak gedhé banjur nggaretaké sikil mburiné ing tlethong
Warak Sumatra lan Jawa nalika bebuwang ing tumpukan, ora nggaret
Adaptasi sipat iki dingertèni kanthi ékologi; ing alas udan Jawa lan Sumatera, métodhe iki manawa ora migunani kanggo nyebar ganda.
Warak jawa duwé luwih sithik swara tinimbang warak Sumatra; sithik banget swarané warak jawa kang dingertèni
Warak jawa diwasa ora duwé mungsuh alami saliyané manungsa
Spesies iki, mligi ing Vietnam, iku spésies kang lumayu lumebu alas nalika manungsa nyerak saéngga angèl kanggo nliti warak
Nalika manungsa creak banget karo warak jawa, warak iku dadi agresif lan banjur nyerang, nusuk nganggo untu seriné ing rahang ngisor lan nyruduk munggah nganggo ndhasé
Sifat anti-sosialé manawa wujud adhaptasi tekanan populasi; bukti sajarah ngusulaké manawa spésies iki tau nglumpuk akèh
Warak jawa iku kéwan hèrbivor lan mangan manéka warna spésies tetuwuhan, mligi thukulan/pupus, pang-pang wit sing cilik, godhong-godhongan enom lan woh kang tiba
Akèh-akèhé tetuwuhan kang disenengi spésies iki tuwuh ing laladan kang kena sinar srengéngé: ing pambuka alas, "semak-semak" lan jinis végetasi liyané tanpa wit gedhé
Warak ngebrukké wit sing isih enom kanggo nyerakké pangané lan njupuk nganggo lambé dhuwur kang bisa nyekel pangan mau
Warak jawa iku "pemakan" kang paling gampang adhaptasi saka kabèh spésies warak
Warak kira-kira mangan 50 kg pangan sadina
Kaya warak Sumatra, warak iki merloaké uyah kanggo pangané
Papan kanggo nggolèki mineral umum ora ana ing Ujung Kulon, nanging warak jawa katon ngombé banyu saka sagara kanggo nutrisi padha karo sing dibutuhaké
Sifat sèksual warak jawa angél disinaoni amarga spésies iki arang diamati kanthi langsung lan ora ana "kebun binatang" kang duwé spesimené
Warak wadon mateng kanthi sèksual ing umur 3-4 taun lan sing lanang ing umur 6
Kamungkinan kanggo meteng kira-kira muncul ing période 16-19 wulan
Interval kalairan spésies iki 4–5 taun lan anaké marakaké mandheg kurang luwih rong taun
Papat spésies warak liyané duwé sipat pasangan kang mémper
Faktor utama kang ngurangi populasi warak jawa yaiku perburuan ngalap sunguné, masalah kang uga nyerang kabèh spésies warak
Sungu warak dadi komoditas dagang ing Tiongkok sasuwéné 2.000 taun kang dipigunaaké dadi obat kanggo pangobatan tradhisional Tiongkok
Sacara historis kulité kanggo gawé klambi waja wadya Tiongkok lan suku lokal ing Vietnam percaya manawa kulité bisa digunakaké dadi panangkal racun wisa ula
Amarga papan uripé warak nyakup akèh laladan mlarat, angèl kanggo pendunung ora matèni kéwan iki kang bisa didol kanthi rega kang larang
Nalika Convention on International Trade in Endangered Species of Wild Fauna and Flora sepisanan diwedharaké taun 1975, warak jawa dilebokaké ing pangreksan Appendix 1: kabèh dagang internasional produk warak jawa dianggép ilegal
Survey pasar gelap sungu warak wis ngukuhaké manawa warak Asia duwé rega $30.000 pendhak kilogram, kaping teluné rega sungu warak Afrika
Ilangé habitat amarga tetanèn uga njalari kurangé populasi warak jawa, sanajan prakara iki dudu faktor signifikan manèh amarga warak mung urip ing rong taman nasional kang direksa
Rusaké habitat wis ngalangi pamulihan populasi warak kang dadi kurbané pamburon sungu
Sanajan wis nganggo samudaya konservasi, prospek keslametan warak jawa angèl
Amarga populasiné katutup ing rong papan cilik, warak-warak iki gampang kena lelara lan masalah panangkaran.
Ahli génétika konservasi ngira manawa populasi 100 warak perlu pangreksan pambagéyan génétika spésies
Ujung Ujung Kulon lebur amarga gunung Krakatau njebug taun 1883
Sawisé iku warak jawa banjur ngolonisasi manèh ing ujung, nanging manungsa ora akèh kang manggon manèh ing ujung iku kaya sadurungé, saéngga dadi papan reksané warak
Ing taun 1931, amarga warak jawa ing Sumatra ana ing pinggir kapunahan, pamaréntah Indhiya Nèderlan nelaaké manawa warak dadi spésies kang direksa, lan isih tetep direksa tekan sapréné
Ing taun 1967 nalika dianaaké sensus warak ing Ujung Kulon, mung 25 warak kang ana
Ing taun 1980, populasi warak nambah, lan tetep ana ing populasi 50 nganti saiki
Sanajan warak ing Ujung Kulon ora duwé mungsuh alami, nanging warak-warak iki kudu saingan golèk pangan sing arang karo banteng alasan kang bisa njalari cacahing warak tetep ana ing sangisoré kapasitas ujung
Ujung Kulon diurus déning mantri Kehutanan Républik Indonésia
Ditemoaké paling sithik papat bayi warak jawa ing taun 2006
annamiticus" kang kasisa urip ing Taman Nasional Cat Tien, Vietnam
Warak iki tau nyebar ing Asia Kidul-Wétan, sawisé perang Vietnam, warak jawa dianggép cures
Cara kang dipigunaaké ing pertempuran njalari rusaké ékosistem laladan: panggunaan Napalm, herbisida lan defolian saka Agen Oranye, pangeboman saka awang-awang lan panggunaan ranjau dharat
Perang uga mbanjiri laladan nganggo senjata
Sawisé perang, akèh sing ndunungi désa miskin, sing sadurungé migunakaké métodhe kaya jugangan jebakan, saiki duwé senjata mematikan kang njalari padha dadi pamburu warak kang éfisièn
Panyangka kapunahan subspesies éntuk tantangan nalika taun 1988, sawijining pamburu nembak warak wadon diwasa kang nunjukaké manawa spésies iki bisa slamet saka perang
Taun 1989, ilmuwan nliti alas Vietnam kidul kanggo nggolèki bukti warak liya kang slamet
Tlipak sikil warak anyar duwèané paling sithik 15 warak ditemoaké ing sakdawané kali Dong Nai
Karena warak, laladan papan mereka tinggal menjadi pérangan Taman Nasional Cat Tien taun 1992
Populasi warak-warak iki dikawatirké susut ing Vietnam, pangreksa alam ngira paling sithik 308 warak mungkin tanpa warak lanang sing slamet
Pangreksa alam ndhiskusèkaké apa warak Vietnam duwé kamungkinan slamet, sapérangan nelaaké manawa populasi warak saka Indonésia kudu diwanuhaké kanggo nylamétaké populasi, lan liyané nelaaké manawa populasi bisa pulih manèh
Ora ana siji sijiya warak jawa ing kebon ratu (kebon kéwan)
Taun 1800-an, paling sithik papat warak dipameraké ing Adelaide, Kalkuta lan London
Paling sithik 22 warak jawa wis didhokumentasiaké lan disimpen ing panangkaran, lan manawa cacahé luwih akèh amarga spésies iki kadhang salah ditafsiraké karo warak Indhi
Warak jawa ora tau ditangani kanthi becik ing panangkaran: warak tuwa dhéwé kang urip mung tekan umur 20 taun, sakiwa-tengené setengah saka umur mau, warak ana ing alam bébas
Warak jawa paling kéri kang ana ing panangkaran mati ing Kebon ratu Adelaide, Australia taun 1907, papan spésies mau sithik kang dingertèni amarga wis ditunjuk warak Indhi
Amarga saka program kang dawa lan larang ing taun 1980-an lan 1990-an kanggo nangkaraké warak Sumatra ing kebun ratu iku gagal, upaya kanggo ngreksa warak jawa ing kebon ratu ora bisa dipercaya manèh.
Kali Citarum Sungai Citarum iku kali paling dawa lan gedhé dhéwé ing provinsi Jawa Barat, Indonésia
Muara Citarum dumunung ing Ujung Karawang
Awit akèhé debit banyu kang diilèkaké déning kali iki, pamaréntah gawé telu wadhuk lan Pembangkit Listrik Tenaga Banyu(PLTA) ing kali iki antarané: Sajeroning sajarah Sunda, Citarum raket gandhèngané karo Tarumanagara, karajan Sunda ing abad ka-4-7, kang sabanjuré dadi tapel wates antarané karajan Sunda lan Galuh nalika loro karajan kembar iki ora ana ing sawijining kakuwasan manèh
Kaanan Citarum wis akèh owah-owahan wiwit puluhan taun kapungkur
Industrialisasi kang tuwuh rikat ing kawasan saubengé kali iki wiwit pungkasan taun 1980-an wis njalari numpuk sampah buangan pabrik-pabrik ing kali iki.
Kali Amur Kali Amur utawa Heilong Jiang (Rusia: река Аму́р) iku kali kang nomer 9 paling dawa ing donya, dadi tapel wates antara Ruslan wétan lan Cina lor-wétan
Ing referensi sajarah loro entitas geopolitik iki dikenal minangka Manchuria Njaba (Manchuria Ruslan) lan Manchuria Njero
Provinsi Heilongjiang ing Cina dumunung ana ing sisih kidul kali lan dijenengaké miturut jenengé kali iki, mangkono uga Amur Oblast, Ruslan ing pereng sisih lor
Kali Amur iku minangka simbol wigati banget tumrap — lan faktor geopolitik wigati ing — gayutan Cina-Ruslan
Kali Amur mligi wigati ing sajeroning mangsa sawisé pamisahan politis Sino-Soviet ing taun 1960-an
Jeneng Kali Ireng utawa "Black River" dipigunakaké déning wong Manchu lan Dinasti Qing kang tansah nganggep yèn kali iki panggonan kang suci
Distrik Amuri ing Tampere uga éntuk jeneng sawisé pertempuran ing kali iki sajeroning perang Ruslan-Jepang
Sumber ékonomi ing laladan ilèn Kali Amur ya iku: pabrik, metalurgi, tambang wesi, "non-ferrous metals", emas, batubara, listrik tenaga banyu, gandum, biji wesi, kedhelé, iwak, kayu lan perdhagangan Cina-Ruslan
Tambang lenga Daqing, nomer 4 ing donya, dumunung ana ing cedhak kutha Daqing ing Heilongjiang, atusan kilomèter saka Kali Amur
Anak kali kang wigati ya iku: Pranala njaba
Kali Praga Kali Progo iku kali kang ngilèni Jawa Tengah lan Daerah Istimewa Yogyakarta ing Indonésia
Kali iki sumberé saka èrèngé Gunung Sumbing ing Kabupatèn Temanggung kang mili tumuju arah kidul wétan
Ing laladan Ngluwar, Kabupatèn Magelang, Kali Progo dibendung dadi 2 kanggo sarana irigasi kanggoné masyarat Yogyakarta déning Walanda
Bendungan iki dikenal minangka "Ancol Bligo" kang dadi taman rekreasi
Irigasi kang asalé saka kali Progo ana loro, siji mili saka Ngluwar tumuju menyang arah wétan nyigar Kabupatèn Sléman lan tumuju arah Kabupatèn Klaten
Saluran irigasi iki dikenal minangka Selokan Mataram(Van Der Wijck)
Kang sijiné tumuju ana ing Kabupatèn Kulon Praga
Kali Progo duwé pirang-pirang anak kali, antarané Kali Pabélan, kali Putih, kali Krasak, kali Elo kang sumberé saka gunung Merapi lan kali Tinalah saka pagunungan menorèh
Kali Progo dadi kikis/wates alami antarané Kabupatén Kulon Progo kalawan Kabupatén Magelang, Kabupatén Sléman lan Kabupatén Bantul, entèk ana ing sagara kidul.
Kali Huangpu Kali Huangpu River (#ALIH; Wade-Giles: Huang-p'u Chiang; tegesé "Yellow Bank River" utawa Kali Pèrèng kuning) iku sawijining kali kang dawané 97 km ing nagaraCina kang mili ngliwati kutha Shanghai
Kali Huangpu sajatiné minangka cawang saka Kali Suzhou
Nanging, banjur dadi kali kang gedhé dhéwé ing Shanghai, lan Kali Suzhou River dadi cawangé
Rata-rata ambané 400 mèter lan jeroné 9 mèter
Shanghai éntuk sumber banyu ombèn saka kali Huangpu iki, saéngga dadi duwé peran kang wigati tumrap kutha metropolis Shanghai
Kali iki mérang kutha dadi loro region, ya iku: Pudong (wétan kali) lan Puxi (kulon kali)
"The Bund" ing Shanghai dumunung ing sadawaning kali
Kutha liya kang diliwati kali Huangpo ya iku:
Kali Kuning Kali Kuning utawa Huang He (#ALIH; kadhangkala cukup diarani "Kali" ing Cina kuna) iku sawijining kali kang nomer loro dawané ing nagara Cina (sawisé Kali Yangtze) lan nomer 6 paling dawa ing donya, ya iku dawané 5,464 kilomèter (3,398 mi)
Miwiti saka Gunung Bayankala ing Provinsi Qinghai ing nagara Cina sisih kulon, kali iki mili ngliwati 9 provinsi ing Cina tumuju Sagara Bohai
Dhaérah ilèn Kali Kuning jembaré saka kulon mangétan watara 1900 km (1,180 mi) lan saka lor mangidul watara 1100 km (684 mi)
Total jembaré watara 752,443 km² (290,520 mi²)
Anak Kali Kuning antarané:
Kali Jordan Kali Jordan (Hebrew: נהר הירדן "nehar hayarden", Arabic: "nahr al-urdun") iku kali ing Asia Kidul-kulon mili ngliwati Lembah Great Rift tumuju menyang Sagara Mati
Miturut sajarah lan agama, kali iki minangka kali kang paling dianggep suci ing donya
Kali iki dawané 251 kilomèter (156 mil)
Anak utawa cawang kaliné ("tributary") ya iku: Kapapat kali mau nggabung dadi Kali Jordan ing Israèl sisih lor, cedhak kibbutz Sede Nehemya
Kali iki mili mudhun kanthi rikat sajeroning 75 kilomèter tumuju menyang tlatah rawa Lake Hula, kang dumunung sethithik sangisoré luahing sagara ing Sagara Galilee
Metu saka tlaga, iliné mudhun manèh watara 25 kilomèter tumuju menyang Sagara Galilee
Pérangan pungkasan luwih rata, lan kali wiwit mili ménggak-mènggok sadurungé lumebu menyang Sagara Mati, kang dumunung watara 400 mèter sangisoré lumahing sagara lan minangka sagara buntu
Loro cawang kali utama mili saka wétan ing pérangan pungkasan ya iku: Kali Yarmouk lan Jabbok.
Kali Kapuas Kali Kapuas iku sawijining kali ing Kalimantan Kulon, Indonésia
Dawané watara 1,143 km, kali iki minangka kali kang dawa dhéwé ing Indonésia, lan minangka kali utama ing laladan kulon Kalimantan
Kali iki uga minangka kali kang dawa dhéwé ing sawijining pulo
Kali iki sumberé saka gunung-gnung Kapuas Hulu cedhak tapel wates karo Sarawak, Malaysia, lan mili mangulon
Kali iki tumuju menyang Sagara Cina Kidul watara 20 km kidulé kutha Pontianak
Mèh sadawaning kali kena dilayari, mula kali iki minangka sarana transportasi wigati ing Kalimantan Kulon
Kali iki dipigunakaké kanggo ngangkud kayu saka pedhalaman pulo, lan kanggo aksès menyang pamukiman sadawaning kali
Kali iki duwé siji kreteg, ya iku cedhak Sanggau kira-kira 400 kilomèter saka muarané.
Sistem pancernan Sistem pancernan utawa sistem gastroinstestin, iku sistem organ kéwan multisel kang nampa panganan, nyerna panganan mau dadi énérgi lan nutrien, sarta ngetokaké utawa mbuwang sisa prosès mau
Sistem pancernan kéwan siji lan sijiné bisa béda banget
Sistem pancernan panganan ing badan manungsa dibagi dadi 3 pérangan, yaiku prosès nglebur panganan kang dumadi ing tutuk nganti lambung
Sabanjuré yaiku prosès panyerepan sarining panganan kang dumadi ing usus
Banjur prosès ngetokaké utawa mbuwang sisa - sisa panganan liwat anus.
Kali Serayu Kali Serayu iku kali kang sumberé saka Kabupatèn Wonosobo (Tuk Bimo Lukar) ngliwati 6 kabupatèn, ya iku antarané laladan Wanasaba, Banjarnegara, Purbalingga, Banyumas lan pungkasané tumuju menyang muarané ing Kabupatèn Cilacap
Sumbere kali serayu ana ing Dhataran dhuwur Dièng
Kali Serayu dianggep akli saing gedhé dhéwé lan dadi sumbar penguripan warga lan olèh pangawasan mirunggan saka warga kang ana ing saubengé
Kali serayu kang duwé amba antara 12 mèter-25 mèter iki muarane ana ing Samodra Hindia
Akèh wong kang nyandaraké urip ana ing kali Serayu
Saliyané dadi sandaran urip warga kali Serayu uga kalebu salah siji obyèk wisata kang akèh kang ngremeni
Wisata Arung Jeram iku dawi wisata kang paling diremeni déning masyarakan
Nalika taun 1997, kali serayu dadi panggonan kanggo lomba arung jeram tingkat nasional
kanggo kang ngremeni arung jeram kang mbutuhaké adrenalin akèh, wisata arung jeram kali Serayu dadi tujuwan kang pas
Kali serayu kang dawane 25 km bisa ditempuh kira-kira 4,5jam-5 jam pengarungan
Wektu sakmono mau diwiwiti pengarungan saka kretek ing Désa Blimbing utawa Désa Tunggoro Kabupatèn Wonosobo lan Désa Prigi Kabupatèn Banjarnegara tumuju Désa Singomerto, Kacamatan Sigaluh, Kabupatèn Banjarnegara
Wektu tempuh mau wis karo wektu kanggo ngaso ana ing tengah-tengahing lelampahan
Ing tlatah Banjarnegara kali iki diwangun sawijining wadhuk ya iku wadhuk Mrican lan pembangkit tenaga listrik Mrican.
Kali Mekong Kali Mekong iku sawijining kali utama ing donya
Kali iki minangka kali kang dawané nomer 11 sadonya, lan nomer 12 ing babagan cacahing banyu kang diilèkaké
(Kali iki ngilèkaké banyu setaun)
Dawané kali iki watara , lan nggaringaké tlatah kang jembaré
Saka Tibetan Plateau kali iki mili ngliwati Provinsi Yunan ing nagara Cina, nagara Burma, Thailand, Laos, Kamboja lan Vietnam
Kabèh mau kajaba Cina lan Burma ana ing sangisoré Komisi Kali Mekong
Sawijining asosiasi regional Asia Kidul, "Mekong-Ganga Cooperation" dijenengaké miturut jenengé kali iki
Variasi musiman kang èkstrim bab ilining banyu lan ananing jeram lan grojogan ndadèkaké kali iki angèl dilayari
John Baptista Amadeo Putra Tanaya (D0423028)
Kali iki asalé dijenengaké déning kang ndunungi lokal Tai kanthi jeneng Mae Nam Khong, Mae Khong kanggo cekaké, tegesé Kali Kong utawa "Ibuné kabèh kali"
Jeneng iki banjur dijupuk lan diserap déning basa Cina dadi "Méigōng Hé" (湄公河), kanthi ora sadhar yèn tegesé dadi "Kali Kong Kali", redandensi iki uga kadaéyan ing jeneng basa Inggris
Ing Cina mèh sadawané kali iki diarani "Kali Lancang" (澜沧江, "Láncāng Jiāng")
Ing Burma, kali iki diarani "Mae Khaung," déné ing Thai diarani "Mae Nam Khong" (แม่น้ำโขง), ing Laotian (ແມ່ນ້ຳຂອງ) "Mènam Khong", ing Kambodja "Mékôngk" utawa "Tonle Thom" lan ing Vietnam "Sông Cửu Long"
Ing Thai, Kong (#ALIH) iku sawijining spésies baya; sawatara wong percaya yèn tembung iki minangka plèsèdan saka (#ALIH) Kod, utawa (#ALIH) kong, kakaroné adjektif kanggo mratélakaké lengkungan lan ménggak-mènggoké kali utawa dalan
Muhammad Gilang Saputra (D0423061)